# **Individuelle elevoplæg**

# **med udgangspunkt i artikel fra Aktuel Naturvidenskab**

Udarbejdet af Anne Marie Rasmussen, Viborg Katedralskole for Aktuel Naturvidenskab

*Lærerkommentarer er skrevet til med grøn kursiv*

 *Dette dokument (uden lærerkommentarer) udleveres til eleverne ved start af forløbet*

*Gennemførslen af elevoplæggende kan arrangeres på forskellige måder, således det kan tilgodese den enkeltes undervisning og skema.*

1. *Intensivt forløb med mange elevoplæg over kort tid.*
2. *Langtrukkent forløb, hvor de enkelte elevoplæg spredes ud over et forår/efterår. (denne løsning har jeg gode erfaringer med)*
	* *Enkelte timer starter med et oplæg*
	* *Elever har givet udtryk for, at det giver en god adspredelse i ellers faste forløb og at det, hos nogle af dem, har givet dem inspiration til SRP emner.*

*Forløbet er gennemført gennem en årrække i en 2.g bioteknologi klasse, samt et 3.g biologi B valghold. Forløbet kan tilpasses mange niveauer og fag. I Studieretningsfag kan forløbet gentages eller opfølges af en anden type oplæg med fokus på faglig fordybelse og perspektivering af artiklerne.*

*Der kan anvendes et skema i ex. Google Docs til at koordinerer emner/artikler, således eleverne ikke vælger samme emner/artikler.*

## Formål

* At træne jeres mundtlige formidlingsevne
* At give jer øvelse i at give konstruktiv feedback
* At give jer øvelse i at modtage konstruktiv feedback, med henblik på at videreudvikle og forbedre jeres formidlingsevne

## Indhold

* Selvvalgt emne – **Artikel fra Aktuel Naturvidenskab skal inddrages**
	+ Artiklen kan enten være grundlaget for præsentationen eller anvendes som en perspektivering af emnet.
* Varighed: 10 minutter inkl. spørgsmål 🡪 dvs. ca. 8 min præsentation
* Power point: ca. 10 slides foruden forside og referencer. Uddybende noter indføres i notefeltet i power pointet under de tilhørende slides.
* Er der brug for yderligere noter under oplægget, skal de være håndskrevne eller udprintet inden oplægget.
* **Power point præsentation skal uploades til fælles mappe, således alle får adgang til hinandens power point og noter.**
* Hvis man ikke er der den time, hvor man er skrevet på til at fremlægge, bliver oplægget bare rykket til en anden dag (med andre ord: man slipper ikke)

## Hjælp til selvhjælp

* Gode råd til power point

[https://www.emu.dk/modul/præsentation-med-powerpoint-gymnasieelever-og-kursister](https://www.emu.dk/modul/pr%C3%A6sentation-med-powerpoint-gymnasieelever-og-kursister)

* 6-trins model til det gode mundtlige oplæg

<http://studypedia.au.dk/mundtlig-formidling/hold-oplaeg/>

* Nervøsitet

<http://studypedia.au.dk/mundtlig-formidling/nervoesitet/>

*Brug gerne 5 min på at introducere dem til AU’s Studypedia – Mange af dem vil kunne få gavn af siden i forbindelse med SRP, eksamen etc.*

[*http://studypedia.au.dk*](http://studypedia.au.dk)

## Evaluering

* Det forventes ikke, at i på nuværende tidspunkt er de perfekte formidlere. Derfor er evaluering af oplægget og konstruktiv feedback en del af processen.
* Under hvert oplæg, observerer resten af klassen og udfylder hver en observations-seddel.

*Udleveres til eleverne elektronisk eller udprintet. I udprintet form har det en effekt, at eleverne faktisk skal skrive under på observationsseddelen*

* Kort mundtlig evaluering på klassen.
* Observationsseddelen underskrives af observatøren og afleveres til oplægsholderen.
* Oplægsholderens job er nu at samle de vigtigste pointer fra observationerne og sende dem til mig.

*Dvs. Læreren. Hvis ikke forløbets tænkes genbrugt senere kan elevernes opsamling gemmes og anvendes i forbindelse med senere evalueringssamtaler.*

## Husk

* At kende sine styrker og svagheder er første skridt hen imod at kunne forbedre sig
* Nervøsitet er en helt naturlig del af processen
* Træning, træning, træning 🡪 det er udviklingen der er i fokus
* Inden første oplæg læser alle pjecen ”Giv feedback” *Udleveres til eleverne*
	+ Pjecen ”Giv feedback” <http://www.rm.dk/siteassets/om-os/organisation/hr-afdelingen/organisation-og-ledelse/ledelsesudvikling/teamledelse/giv-feedback.pdf> (18/2-2018)